การศึกษาความต้องการของผู้ปกครองต่อการจัดการศึกษาของโรงเรียนวัดเสาธงกลาง สังกัดสำนักงานเขตพื้นที่การศึกษาสมุทรปราการ เขต 2
A study of the guardians' needs of education management of Watsaothongklang school under The office of Samutprakarn educational service area zone 2.
มณีรัตน์ มหาสวัสดิ์
ผู้ปกครอง -- ทัศนคติ
การศึกษา -- การมีส่วนร่วมของบิดามารดา
การวิจัยครั้งนี้ มีวัตถุประสงค์เพื่อศึกษาความต้องการของผู้ปกครองต่อการจัดการศึกษาของโรงเรียนวัดเสาธงกลาง สังกัดสำนักงานเขตพื้นที่การศึกษาสมุทรปราการ เขต 2 ใน 3 ด้าน คือ ด้านการจัดประสบการณ์และกิจกรรมการเรียนการสอน ด้านการจัดสภาพแวดล้อมในโรงเรียน และด้านจัดบริการนักเรียน เครื่องมือที่ใช้ในการวิจัยคือแบบสอบถามชนิดมาตราส่วน ประมาณค่า 5 ระดับ มีจำนวน 33 ข้อ กลุ่มตัวอย่างที่ใช้ในการวิจัยคือผู้ปกครองนักเรียนโรงเรียนวัดเสาธงกลาง ปีการศึกษา 2550 จำนวน 218 คน สถิติที่ใช้ในการวิเคราะห์ข้อมูล ได้แก่ การแจกแจงความถี่ ค่าร้อยละ ค่าเฉลี่ย ส่วนเบียงเบนมาตรฐาน โดยทำการวิเคราะห์ข้อมูลและประมวลผลด้วยโปรแกรมสำเร็จรูป ผลการวิจัยสรุปได้ดังนี้ ผลการวิจัย พบว่า ความต้องการของผู้ปกครองต่อการจัดการศึกษาของโรงเรียนวัดเสาธงกลางสังกัดสำนักงานเขตพื้นที่การศึกษาสมุทรปราการ เขต 2 โดยภาพรวมอยู่ในระดับมาก มีค่าเฉลี่ยเท่ากับ 4.26 เมื่อพิจารณาเป็นรายด้านพบว่าผู้ปกครองนักเรียนมีความต้องการอยู่ในระดับมากทุกด้าน โดยด้านการจัดประสบการณ์และกิจกรรมการเรียนการสอน มีความต้องการ อยู่ในระดับมาก มีค่าเฉลี่ยเท่ากับ 4.23 ด้านการจัดสภาพแวดล้อมในโรงเรียน มีความต้องการอยู่ในระดับมาก มีค่าเฉลี่ยเท่ากับ 4.30 และด้านการจัดบริการนักเรียน มีความต้องการอยู่ใน ระดับมาก มีค่าเฉลี่ยเท่ากับ 4.24
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
พรพิพัฒน์ เพิ่มผล
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
การบริหารการศึกษา